Locarno

Locarno (lombardisch Locarn, dytsch veraltet Luggarus un Lucaris, aber no im Walserdialäkt vu Bosco/Gurin Liggåårasch ( [lɪˈkɔːraʃ]) isch e Gmai im Schwyzer Kanton Tessin. Si ghert zum Chrais (circolo) Locarno im Bezirk Locarno. Geografi D Stadt Locarno lyt am Nordstade vum Langesee un am Oschtrand vum Maggia-Delta. Zue dr Stadt ghere d Fraktione Brè, Cardada-Colmanicchio, Gerre di Sotto, Isola Martella, Monda di Contone, Ponte Brolla-Vattagne un Solduno. Nochbergmaine sin Ascona, Avegno-Gordevio, Cadenazzo, Cugnasco-Gerra, Gordola, Lavertezzo, Losone, Minusio, Muralto, Orselina, Gambarogno, Tegna un Tenero-Contra. Zum Bann vu dr Stadt ghert au d Gerre di Sotto, ne großi Flechi in dr Magadinoebeni, wu nit mit em ibrige Stadtbiet zämmehangt. Gschicht Locarno isch zum erschte Mol gnännt wore anne 807 as Leocarni. Verwaltig Dr Stadtbresidänt (Sindaco) vu Locarno isch syd 2015 dr Alain Scherrer. Bevelkerigsentwicklig Quälle: Bundesamt für Statistik 2005 Vercheer Locarno isch Ändstazioon von eren Ysebaanlinie vo der SBB. Wyter füert di schmaalspuurig Centovallibaan; mit dère cha mer bis i s italienisch Domodossola a de Simplonlinie. Dezue ane faared ab Locarno e ganzi Räie Buslinie i d Döörffer und Tääler vom Locarnese. Dialekt Dr lombardisch Dialäkt vu Locarno ghert zum Ticinese. Böuwärch un Kultur s Sanktuarium Madonna del Sasso (15. und 16. Jh.) d Piazza Grande, de Hauptplatz s Castello Visconteo, hüt s Stadtmuseum (de Bou us em Spaatmittelalter isch im 20. Jh. historisch widerhärgstellt woorde) Chilche: d Stiftschilche San Antonio Abate (1664), d Chilche Santa Maria Assunta (1636), d Chilche San Francesco, d Chilche Santa Caterina (17./18. Jh.), d Chilche Santi Rocco e Sebastiano (1604) Palazzi und anderi Hüüser: d Casa Rusca (18. Jh., hüt s Bildermuseum), de Palazzo Rusca-Bellerio (16. bis 18. Jh.), d Casa dei Canonici ( 16. und 17. Jh.), d Casorella (spaats 16. Jh.), de Palazzo Franzoni (17. Jh.), d Casa dei Negromanti (Mittelalter; im Ygang äis von eerschte Schwyzerchrüüz, wos git [16. Jh.]) s Locarno Film Festival, s international Filmfestival vu Locarno (syt 1946) Moon and Stars, es Musikfestival (syt 2004) Lyt Franz Anton Bustelli (1723–1763), Bildhauer un Modellierer Remo Rossi (1909–1982), Bildhauer Hannes Schmidhauser (1926–2000), Filmschauspiler, Draibuechautor un Regisseur Livio Vacchini (1933–2007), Architekt Oliver Neuville (* 1973), dytsche Fuessballspiler Sport Dr FC Locarno isch de Fuessballklub vu Locarno, wu aktuäll in dr Promotion League spiilt. Literatur Rodolfo Huber: Locarno.. In: Historisches Lexikon vo dr Schwiiz. Kunstführer durch die Schweiz. Vollständig neu bearb. Ausgabe. Hrsg. von der Gesellschaft für Schweizerische Kunstgeschichte. Band 2. GSK, Bern 2005, ISBN 3-906131-96-3, S. 594–610. Weblink d Website vu Locarno Fuessnote